Rieda
Rieda is en Dörp mit 210 Inwahners (Stand 31. Dezember 2015), dat to de Stadt Zörbig in’n Landkreis Anhalt-Bitterfeld, Sassen-Anholt, höört. Binnen de Stadt höört dat to de polietsche Oortschop Schrenz. De Postleidtall is 06780, de Vörwahl 034956.

Geografie 

Rieda liggt in’n Süüdwesten von Zörbig an de Riede. Dat Dörp liggt in’n Süden von Sassen-Anholt twüschen Bitterfeld un Köthen. In’n Süüdwesten stött de Feldmark von’n Oort an’n Abatassinenberg, wat en 149 Meter hogen Barg von vulkaanschen Oorsprung is, de to Brachstedt höört.

Geschicht 

Rieda kummt in dat Johr 1156 toeerst in’e Oorkunnen vör. Dat Dörp is as slaavschen Rundling anleggt worrn.
Jüst as de Naveröörd Schrenz un Siegelsdorf hett Rieda bet 1815 to dat kursassische Amt Zörbig höört. Dör den Wiener Kungress kemen de Dörper an Prüßen un sünd 1816 den Landkreis Bitterfeld in’n Regerungsbezirk Merseborg von de Provinz Sassen todeelt worrn. Dor hebbt se bet 1944 tohöört.

An’n 1. Juli 1950 hebbt sik Schrenzsiegelsdorf un Rieda to de Gemeen Schrenz tohoopslaten.
An’n 1. März 2004 is de Gemeen Schrenz mit ehre Oortsdelen as Oortschop Schrenz Deel von de ne’e Eenheitsgemeen Stadt Zörbig worrn.

Weblenken

Footnoten 

Oort
Landkreis Anholt-Bitterfeld